ಆಲಮಟ್ಟಿ ಹಿನ್ನೀರಿನ ಕಥೆಯನ್ನು ಕಣ್ಣೀರಿಡುತ್ತಾ ಹಾಡಿದ ರೈತ

ಬಾಗಲಕೋಟೆ: ಆಲಮಟ್ಟಿ ಜಲಾಶಯದ ಹಿನ್ನೀರಿನ ಕಥೆಯನ್ನು ರೈತರೊಬ್ಬರು ಕಣ್ಣೀರಿಡುತ್ತಾ ಹಾಡಿ, ಅಲ್ಲಿನ ರೈತರ ಪರಿಸ್ಥಿತಿ ಹೇಗಿದೆ ಎನ್ನುವುದನ್ನು ವಿವರಿಸಿದ್ದಾರೆ.

ಜಿಲ್ಲೆಯಲ್ಲಿ ಆಲಮಟ್ಟಿ ಜಲಾಶಯ ನಿರ್ಮಾಣವಾದ ಮೇಲೆ ಅದರ ಹಿನ್ನೀರಿನ ರೈತ ಕಣ್ಣೀರಿನ ಕಥೆಯನ್ನು ಹಾಡಿನಲ್ಲಿ ತಿಳಿಸಲಾಗಿದೆ. ಜಿಲ್ಲೆಯ ಕೆಂಚನೂರ ಗ್ರಾಮದ ರೈತ ಅಳುತ್ತಲೇ ಈ ಕಥೆಯನ್ನು ಹಾಡಿದ್ದಾರೆ. ಜಿಲ್ಲೆ ಎದುರಿಸುತ್ತಿರುವ ಅಪಾರ ಪ್ರಮಾಣದ ಪ್ರವಾಹ ಹಿನ್ನೆಲೆಯಲ್ಲಿ ರೈತ ಹಾಡಿನ ಮೂಲಕ ಅಳುತ್ತಲೇ ತಮ್ಮ ಕಷ್ಟವನ್ನು ಹೇಳಿಕೊಂಡಿದ್ದಾರೆ.

ಜಲಾವೃತಗೊಂಡಿರುವ ತಮ್ಮ ಜಮೀನಿನ ಮುಂದೆ ನಿಂತು ರೈತ ಈ ಹಾಡನಲ್ಲಿ ಕಷ್ಟ ಪಟ್ಟು ಬೆಳೆಸಿದ ಬೆಳೆ ಹಾನಿಯಾಗಿರುವ ಬಗ್ಗೆ, ಕಷ್ಟದಲ್ಲೇ ಬದುಕುತ್ತಿರುವ ಆಲಮಟ್ಟಿ ಹಿನ್ನೀರಿನ ಜನರ ಬದುಕಿನ ಬಗ್ಗೆ ಅಳುತ್ತಲೇ ವಿವರಿಸಿದ್ದಾರೆ. ಈ ಹಾಡಿನ ಸಾಹಿತ್ಯವನ್ನು ಗಮನಿಸಿದರೆ ಎಷ್ಟರ ಮಟ್ಟಿಗೆ ಈ ಭಾಗದ ರೈತರು ಕುಗ್ಗಿ ಹೋಗಿದ್ದಾರೆ ಎನ್ನುವುದು ತಿಳಿಯುತ್ತದೆ.